PolyAgent/wiki_georgian_en_parallel_20231101 huggingface dataset:
შალვა ჭოველიძე

შალვა ჭოველიძე (დ. 1959) — ქართველი ექიმი, მეცნიერი და პედაგოგი.
ბიოგრაფია
1983 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.
1983-1985 წლებში — საბჭოთა კავშირის მეცნიერებათა აკადემიის ონკოლოგიური ცენტრი, კლინიკური ორდინატორი. 1985-1988 წლებში — საბჭოთა კავშირის მეცნიერებათა აკადემიის ონკოლოგიურ ცენტრი, კლინიკური ასპირანტურა. 1988-1994 წლებში — საქართველოს ონკოლოგიის სამეცნიერო ცენტრის უროლოგიური განყოფილება, უფროსი მეცნიერ-თანამშრომელი. 1994-1998 წლებში — ქალაქი პარიზის პიერ და მარი კიურის სამედიცინო ფაკულტეტი, ტენონის საავადმყოფოს უროლოგიურ-ანდროლოგიური განყოფილება, კლინიკური რეზიდენტი და სამეცნიერო კლინიკური ასისტენტი (საფრანგეთი). 1998- 2006 წლებში — ქალაქ სანსის რეგიონალური კლინიკური საავადმყოფო, უროლოგიური განყოფილების ორდინატორი (საფრანგეთი). 2006 წლიდან — თბილისის სახლმწიფო სამედიცინო უნივერსიტეტი, უროლოგიური მიმართულების პროფესორი. 2007 წლიდან შეთავსებით, შპს „ინტერკლინიკის“ კონსულტანტი-უროლოგი, ონკოუროლოგი, ანდროლოგი. 2012 წელს — შპს „რეპროარტი“, კონსულტანტი ანდროლოგი. 2012-2017 წლებში - შპს რესპუბლიკური საავამყოფოს საუნივერსიტეტო კლინიკის უროლოგიური სექტორი, სექტორის ხელმძღვანელი. 2011 წლიდან — მაღალი ტექნოლოგიების საუნივერსიტეტო კლინიკა, უროლოგიური განყოფილების ხელმძღვანელი. 2015 წლიდან — საქართველოს ეროვნული უნივერსიტეტის მედიცინის ფაკულტეტი, სრული პროფესორი. ექიმი-უროლოგი, ონკოუროლოგი, ანდროლოგი, მედიცინის მეცნიერებათა დოქტორი (2004), პროფესორი.
სადოქტორო დისერტაციის თემა — „ორმხრივი ვარიკოცელე და მამაკაცის უნაყოფობა“, დაიცვა 2004 წელს.
ლიტერატურა
საქართველოს მეცნიერებათა დოქტორები, 1992-2006, ირინა ჯაფარიძე, თბ., 2012, გვ. 389
რესურსები ინტერნეტში
დაბადებული 1959
ქართველი ექიმები
ქართველი პედაგოგები
თბილისის სახელმწიფო სამედიცინო უნივერსიტეტის კურსდამთავრებულები
ვაცლავ ჩერნი (მრავალმნიშვნელოვანი)

ვაცლავ ჩერნი (მრავალმნიშვნელოვანი)
ვაცლავ ჩერნი შეიძლება აღნიშნავდეს:
ვაცლავ ჩერნი — ჩეხი ენათმეცნიერი, ქართველოლოგი
ვაცლავ ჩერნი — ჩეხი ლიტერატურათმცოდნე
ვაცლავ ჩერნი — ჩეხი პოლიტიკოსი
ვაცლავ ჩერნი —ჩეხი ფეხბურთელი
დავით სარაჯიშვილის ქუჩა

დავით სარაჯიშვილის ქუჩა — ქუჩა თბილისში, მდებარეობს გლდანის რაიონში (ავჭალა): დავით გურამიშვილის გამზირიდან ლიბანის ქუჩამდე. ყოფილი ავჭალის გზატკეცილის ნაწილი. 1990 წელს დაერქვა დავით სარაჯიშვილის სახელი. ქუჩაზეა სააქციო საზოგადოებები: „დავით სარაჯიშვილი და ენისელი“ და „ბაგრატიონი 1882 წელს“; გამოდის მეტროს სადგური „დავით სარაჯიშვილი“ (ყოფილი თემქა).
ლიტერატურა
სარაჯიშვილი
შტუტგარტის შტადტბანი

შტუტგარტის შტადტბანი — მსუბუქი მეტროს სისტემა გერმანიის ქალაქ შტუტგარტში. იმართება Stuttgarter Straßenbahnen AG-ის მიერ. შტადტბანის ქსელი ქალაქის უმეტეს ნაწილსა და ახლომდებარე დაბებს ფელბახს, გერლინგენს, ლაინფოლდენ-ეხტენდინგენს, ოსტფილდერნს და ნეკარის რამსეკს ემსახურება.
ხაზები
ოპერირება
შტუტგარტის შტადტბანის ხაზების საერთო სიგრძე 192 კილომეტრს აჭარბებს. ქალაქის ცენტრსა და მჭიდროდდასახლებულ გარეუბნებში ქსელი მიწისქვეშაა. მსუბუქადდასახლებულ ადგილებში შტადტბანი მიწისპირზე მიედინება. სისტემას 164 ვაგონი ემსახურება, რომლებიც სტანდარტულ ლიანდაგზე გადაადგილდებიან. ხაზები ელექტროფიცირებულია. 2007 წელს შტადტბანმა ქალაქის ტრამვაის სისტემა საბოლოოდ ჩაანაცვლა, რასაც 27 წელი დასჭირდა.
შტადტბანი 04:45 - 1:15 მუშაობს, მატარებლები დღისით 10-წუთიანი ინტერვალით, საღამოობით 15–20-წუთიანი ინტერვალით მოძრაობენ.
საფასური და გაბილეთიანება
შტადტბანი რეგიონული ტრანსპორტის ნაწილია და მისი ბილეთებიც აგლომერაციაში არსებულ ტრანსპორტზე დაწესებული ბილეთების მსგავსია.
ფერი
ისევე, როგორც შტუტგარტის გერბი, სადაც შავი, გაუხედნავი ცხენია ყვითელ ან ოქროსფერ ველზე გამოსახული, ასევე ქალაქის შტადტბანი, ავტობუსებიც და ხმარებიდან ამოღებული ტრამვაის ვაგონებიც ყვითელი ფერისაა შავი ფერის ფანჯრის ჩარჩოებით.
იხილეთ აგრეთვე
მეტროპოლიტენების სია
შტადტბანი
რესურსები ინტერნეტში
ოფიციალური საიტი
Stadtbahn map (pdf)
Stuttgart Stadtbahn from UrbanRail.Net
გერმანიის მეტროპოლიტენები
შტუტგარტი
ანდრე მორუა

ანდრე მორუა (ემილ ერცოგი) (ფრან. André Maurois; დ. 26 ივლისი, 1885 – გ. 9 ოქტომბერი, 1967) — ფრანგი მწერალი.
ბიოგრაფია
ანდრე მორუა დაიბადა 1885 წელს ელბევში (ელზასი), მდიდარ ბურჟუაზიულ ოჯახში. დაამთავრა რუანის ლიცეუმი, სადაც მისი მასწავლებელი იყო ცნობილი ფრანგი მწერალი და ფილოსოფოსი ალენი. ფილოსოფიური განათლების მიღების შემდეგ ათი წლის განმავლობაში მამის დიდ ინდუსტრიულ ქარხანას ედგა სათავეში.
ლიტერატურული მოღვაწეობა დაიწყო პირველი მსოფლიო ომის დროს. პირველ რომანს „პოლკოვნიკ ბრამბლის სიჩუმე“ წარმატება ხვდა წილად; მორუამ თავი დაანება ქარხანას და მწერლობა დაიწყო. მისი ლიტერატურული შემოქმედება დიდია და მრავალფეროვანი. რომანებიდან ცნობილია: „არც ანგელოზი, არც მხეცი“, „ბერნარ კენე“, „ოჯახური წრე“, „ბედნიერების ინსტინქტი“. მორუას რომანებში ღრმა ფსიქოლოგიური ანალიზითა და თავდაჭერილი ირონიით მოცემულია მდიდარი ბურჟუაზიული საზოგადოების ცხოვრება, მიზნები, ხასიათები და ცხოვრების წესი. ნოველათა კრებულებიდან აღსანიშნავია: „მოულოდნელი ყოველთვის სრულდება“, „საშინელი სამყარო“.
მორუას შემოქმედებიდან ყველაზე დიდი პოპულარობით სარგებლობს რომანის სახით დაწერილი გამოჩენილ ადამიანთა ბიოგრაფიები. ზუსტი დოკუმენტაციის საფუძველზე მორუა იკვლევდა გამოჩენილ ადამიანთა ფსიქოლოგიას, შინაგან წვას და შემოქმედებით პროცესს. ასეთებია: „არიელი, ანუ შელის ცხოვრება“, „ბაირონი“, „ვოლტერი“, „პრუსტი“, „ლელია, ანუ ჟორჟ სადნის ცხოვრება“, „პრომეთე, ანუ ბალზაკის ცხოვრება“, „ალექსანდრე ფლემინგის ცხოვრება“ და სხვა.
მორუა ავტორია დიდი და საინტერესო ისტორიული შრომებისა: „ინგლისის ისტორია“, „ამერიკის ისტორია“, „საფრანგეთის ისტორია“, „ამერიკისა და საბჭოთა კავშირის პარალელური ისტორია (მორუა ავტორია ამერიკის ისტორიის ნაწილის, სსრკ-ს კი – ლუი არაგონი)''
1928 წელს მორუა საფრანგეთის აკადემიის წევრი გახდა.
ანდრე მორუა გარდაიცვალა 1967 წელს.
ლიტერატურა
ფრანგული ნოველა ორ ტომად – ტომი II; გამომც. საბჭოთა საქართველო, 1976; გვ: 544–545
რესურსები ინტერნეტში
ანდრე მორუას სამეცნიერო პროზა
ამაზონის ბიოგრაფია
სქოლიო
დაბადებული 1885
გარდაცვლილი 1967
ფრანგი რომანისტები
ფრანგი ისტორიკოსები
ფრანგი ესეისტები
იან ჟიჟკა

იან ჟიჟკა (დ. 1360, ტროცნოვი. სამხრეთი ჩეხია — გ. 11 ოქტომბერი, 1424, პრშიბისლავი) — ჰუსიტური მოძრაობის მოღვაწე, ჩეხი ხალხის ეროვნულ-განმათავისუფლებელი გმირი. 1410 წელს მონაწილეობდა გრიუნვალდის ბრძოლაში. პირველი ბრძოლა, რომელშიც ჟიჟკას სამხედრო ნიჭი გამოვლინდა იყო სუდომერჟთან ბრძოლა (1420 წლის 25 მარტი). იგი უნარიანად ხელმძღვანელობდა ვიტკოვის მთის დაცვას, სადაც პრაღისათვის ბრძოლის ბედი (1420 წ. 14 ივლისი) გადაწყდა (ვიტკოვის მთაზე 1950 წელს გაიხსნა ჟიჟკას ძეგლი).
1420 წლიდან ჟიჟკა ტაბორიტთა პირველი ჰეტმანი იყო. 1422 წელს გადამწყვეტ ბრძოლაში დაამარცხა ჯვაროსნები ნემეცკიბროდთან. განდევნა ჯვაროსანთა მე-3 ლაშქრობის მონაწილენი. 1422 წელს სათავეში ჩაუდგა ტაბორიტთა მერცხენა ფრთას. 1423 წელს შექმნა ე. წ.მემარცხენე ჰუსიტთა ორებიტების ძმობა. ჟიჟკას გარდაცვალების შემდეგ (გარდაიცვალა 1424 წელს შავი ჭირისაგან პრშიბისლავის ალყის დროს) ამ საზოგადოების წევრები თავს „ობლებს“ ეძახდნენ. ჟიჟკამ შექმნა კარგად ორგანიზებული ჯარი, რომელიც მაღალი საბრძოლო ხელოვნებიით გამოირჩეოდა, შეიმუშავა სამხედრო წესდება და უნარიანად იყენებდა სამხედრო ტექნიკას, რამაც განაპირობა მისი არაერთი გამარჯვება.
იხილეთ აგრეთვე
ჰუსიტური ომები
ლიტერატურა
დაბადებული 1360
გარდაცვლილი 1424
გარდაცვლილი 11 ოქტომბერი
შავი ჭირით გარდაცვლილები
პულიოს რაიონი

პულიოს რაიონი — რაიონი პერუში, აიაკუჩოს რეგიონის პარინაკოჩასის პროვინციაში. მდებარეობს ზღვის დონიდან 3 030 მეტრზე. 2007 წლის მონაცემებით, მოსახლეობა 4 064 ადამიანს შეადგენდა, სიმჭიდროვე 2.6 ადამიანი კმ²-ზე. ფართობი 1 562 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აიაკუჩოს რეგიონის რაიონები
პარინაკოჩასის პროვინციის რაიონები
Anatoly Smiranin

Anatoly Smiranin was a Soviet actor. He was People's Artist of the Georgian SSR.
Selected filmography
1944 — The Last Hill
1946 — Robinson Crusoe (1947 film)
1961 — Amphibian Man
1966 —
References
External links
Анатолий Смиранин on kino-teatr.ru
Soviet male film actors
1892 births
1971 deaths
Ferdinand Karapetian

Ferdinand Karapetian (born 19 December 1992) is an Armenian judoka. He competes in the 73 kg weight category and won a gold medal in the 2018 European Championships. He represented Armenia at the 2020 Summer Olympics.
References
External links
1992 births
Armenian male judoka
Living people
European Games competitors for Armenia
Judoka at the 2019 European Games
Judoka at the 2020 Summer Olympics
Olympic judoka for Armenia
21st-century Armenian people
ბარბაროსთა მოლოდინში

ბარბაროსთა მოლოდინში
ბარბაროსების მოლოდინში ან ბარბაროსთა მოლოდინში 一 სამხრეთ აფრიკელი ნობელიანტი მწერლის, ჯონ მაქსველ კუტზეეს რიგით მესამე რომანი, რომელიც 1980 წელს გამოქვეყნდა. წიგნმა გამოცემისთანავე დიდი გამოხმაურება ჰპოვა. მას შემდეგ, რაც 2003 წელს კუტზეემ ლიტერატურის დარგში ნობელის პრემია დაიმსახურა,გამომცემლობა Penguin Books-მა ზემოხსენებული მეოცე საუკუნის 20 საუკეთესო რომანს შორის გაამწესა, გარდა ამისა, ნაწარმოებმა დაიმსახურა ჯეიმზ ტეიტ ბლეიკისა და ჯეფრი ფაბერის მემორიალური პრიზები. ამერიკელმა კომპოზიტორმა, ფილიპ გლასმა, რომანის მიხედვით, შექმნა ამავე სახელწოდების მქონე ოპერა, რომლის პრემიერაც 2005 წელს შედგა გერმანიაში, ერფურტის თეატრში.
თავად კუტზეემ აღიარა, რომ ნაწარმოების შთაგონების წყაროს მეცხრამეტე საუკუნის ბერძენი პოეტის, კონსტანტინე კავაფისის ამავე სახელწოდების პოემა 一 ბარბაროსთა მოლოდინში (1904) 一 წარმოადგენს.
რომანზე, აგრეთვე, დიდი გავლენა იქონია იტალიელი მწერლის, დინო ბუცატის 1940 წლის რომანმა, სახელწოდებით 一 თათრების უდაბნო. თავის მხრივ, ბუცატმა საკუთარი რომანი, ასევე, კონსტანტინე კავაფისის პოემას დააფუძნა.
ნაწარმოებზე დაყრდნობით, 2019 წელს, რეჟისორმა კირო გუერამ, გადაიღო ამავე სახელწოდების ფილმი, რომელშიც მთავარ როლებს მარკ რაილანსი, ჯონი დეპი და რობერტ პატინსონი ასრულებენ.
იხილეთ აგრეთვე
თათრების უდაბნო
დინო ბუცატი
კონსტანტინოს კავაფისი
სქოლიო
ჯონ მაქსველ კუტზეეს ნაწარმოებები
1980 წლის რომანები
იბერთა კარიბჭე

იბერთა კარიბჭე, ან ივერთა კარიბჭე, ასევე აღდგომის კარიბჭე (რუს. Иверские ворота, Воскресенские ворота) — კიტაი-გოროდის ერთადერთი დღემდე შემორჩენილი კარიბჭეა მოსკოვში. ის აერთებს წითელი მოედნის ჩრდილოეთ ბოლოს მანეჟის მოედანთან. კარიბჭე ჩადგმულია მოსკოვის მერიის შენობასა და მოსკოვის ისტორიულ მუზეუმს შორის. კაპელის წინ ბრინჯაოს ნიშნულია, რომლიდანაც რუსეთის გზატკეცილის კილომეტრების ათვლა იწყება.
პირველი ქვის ჭიშკარი ამ ადგილას წითელ მოედანზე 1535 წელს აღიმართა, ამავე დროს შენდებოდა კიტაი-გოროდის აგურის გალავანი. 1680 წელს ნაგებობის რეკონსტრუქციისას ორმაგ გასასვლელს ორსართულიანი შენობა დაამატეს ორი ოქტაგონური წვეტიანი სახურავით კრემლის კოშკების მსგავსად.
1731 წლამდე ჭიშკრის თავზე დამატებულ შენობას იყოფდა მეზობლად მდებარე ზარაფხანა და მოსკოვის ცენტრალური აფთიაქი. მიხეილ ლომონოსოვის მიერ მოსკოვის უნივერსიტეტის დაარსების შემდეგ მასში უნივერსიტეტის სტამბა გადმოვიდა. ნიკოლაი ნოვიკოვმა, რომელიც სტამბას ხელმძღვანელობდა მე-18 საუკუნის მეორე ნახევარში, ნაგებობის მეორე სართული საკუთარ ბინად გადააკეთა. 1781 წელს ნაგებობას სამრეკლო დაემატა იბერთა ღვთისმშობლის ხატის დასასვენებლად, საიდანაც მომდინარეობს კარიბჭის სახელი.
1930-იან წლებში კარიბჭე სტალინმა დააშლევინა წითელ მოედანზე აღლუმებისთვის მძიმე ტექნიკის შემოსვლის გასაადვილებლად. 1994-96 წლებში მოსკოვის მთავრობის გადაწყვეტილებით კარიბჭე ადრინდელი სახით აღდგა.
სქოლიო
მოსკოვი
Formica macrognatha

Formica macrognatha — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
უორენ გამალიელ ჰარდინგი

უორენ გამალიელ ჰარდინგი (დ. 2 ნოემბერი, 1865 — გ. 2 აგვისტო, 1923) — აშშ-ის სახელმწიფო მოღვაწე. 1921-1923 წლებში აშშ-ის 29-ე პრეზიდენტი რესპუბლიკური პარტიიდან. გავლენიანი გაზეთის გამომცემელი. 1900-1904 წლებში ოჰაიოს შტატის სენატის წევრი, 1904-1906 წლებში ოჰაიოს შტატის ლეიტენანტ-გუბერნატორი. 1914 წელს წამოაყენა თავი აშშ-ის სენატორობის კანდიდატად და ნოემბრის არჩევნებში დაამარცხა თავისი მოწინააღმდეგე დემოკრატიული პარტიიდან. ერთა ლიგაში აშშ-ის შესვლის წინააღმდეგი იყო. არ დაუშვა საბჭოთა წარმომადგენლები ვაშინგტონის კონფერენციაზე (1921-1922). 1923 წელს გულის შეტევით ან ინსულტით გარდაიცვალა. ამის შემდეგ პრეზიდენტის პოსტი კალვინ კულიჯმა დაიკავა.
ლიტერატურა
აშშ-ის პრეზიდენტები
აშშ-ის სენატორები
დაბადებული 1865
გარდაცვლილი 1923
დაბადებული 2 ნოემბერი
გარდაცვლილი 2 აგვისტო
ვლადიმერ ცეცხლაძე

ვლადიმერ ცეცხლაძე
ვლადიმერ ყარამანის ძე ცეცხლაძე (დ. 1880, სოფ. შემოქმედი, (ოზურგეთის მაზრა) — გ. 1929, თბილისი) — ქართველი ექიმი, მედიცინის მეცნიერებათა დოქტორი.
ბიოგრაფია
დაამთავრა სემინარია და უმაღლესი განათლების მისაღებად ხარკოვში გაემგზავრა. 1907 წელს ფრიადზე დაამთავრა ხარკოვის ვეტერინარული ინსტიტუტი, ხოლო 1912 წელს — სამედიცინო ინსტიტუტი. თბილისში დაბრუნების შემდეგ მუშაობდა ნორმალური ანატომიის კათედრაზე ასისტენტად, ეწეოდა კვლევით საქმიანობას, რისთვისაც მიენიჭა მედიცინის მეცნიერებათა დოქოტის ხარისხი და თბილისი სახელმწიფო უნივერსიტეტში მიიწვიეს ლექტორად.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 394, თბ., 1994
რესურსები ინტერნეტში
ქართველი ექიმები
დაბადებული 1880
გარდაცვლილი 1929
დიდუბის პანთეონში დაკრძალულები
ოზურგეთის მუნიციპალიტეტში დაბადებულები
რიცხვითი სახელი

რიცხვითი სახელი (ლათინურად numerale, numeralia) ჰქვია სიტყვას, რომელიც აღნიშნავს საგნის რაოდენობას, რიგს ან ნაწილს. ქართულ ენაში რიცხვითი სახელი სამგვარია: რაოდენობითი, რიგობითი და წილობითი.
რაოდენობითი რიცხვითი სახელი (numeralia cardinalia) აღნიშნავს საგნის რაოდენობას. მისი კითხვაა; რამდენი? - ერთი, ორი, სამი, ათი, ოცი, ასი და ა.შ..
რიგობითი რიცხვითი სახელი (numeralia ordinalia) გამოხატავს საგნის რიგს. მისი კითხვებია: მერამდენე? რიგით რომელი? - პირველი, მეორე, მესამე, მეათე, მეოცე, მეასე და ა.შ..
წილობითი რიცხვითი სახელი (numeralia distributiva) აღნიშნავს საგნის ნაწილს მთელთან შეფარდებით. მისი კითხვაა; მერამდენედი? - მეორედი, მესამედი, მეათედი, მეოცედი, მეასედი და ა.შ..
რიცხვითი სახელი ძველ ბერძნულსა და ლათინურ გრამატიკებში დამოუკიდებელ მეტყველების ნაწილად არ იყო მიჩნეული. იგი გამოიყო შუა საუკუნეებში (მე-17 საუკუნიდან უკვე არსებობს). რაც შეეხება ლათინურ ენას, მას ხსენებულ (რაოდენობით, რიგობითსა და წილობით) რიცხვით სახელებთან ერთად დამატებით გააჩნია კიდევ ერთი სახის, მეოთხე რიცხვითი სახელი რიცხვითი ზმნიზედა (adverbia numeralia) ჰქვია. ლათინური რიცხვითი ზმნიზედა უპასუხებს კითხვაზე (quotiens?) მერამდენედ? მერამდენეჯერ? - ერთხელ, ორჯერ, სამჯერ, ათჯერ, ასჯერ და ა.შ..
ლიტერატურა
ფეიქრიშვილი, ჟ. - ქართული ენის მორფოლოგია, ქუთაისი, 2010.
იხილეთ აგრეთვე
გრამატიკა
მეტყველების ნაწილები
Hissaro-Alay

Hissaro-Alay is a mountain system in Central Asia, part of the Pamir-Alay.
Location
Hissaro-Alay is located west of the Pamirs, between the Fergana Valley in the north, the Karshi Steppe, the Tajik Depression and the Alay Valley in the south. The eastern part of the system is located on the territory of Kyrgyzstan, the middle - in Tajikistan and the western - in Uzbekistan. The length of Hissaro-Alai from west to east is about , the width in the western part is up to , and in the east up to .
History
Neolithic cultures, such as Hissar have inhabited the Hissaro-Alay mountain area between 6-2 millennia BCE whose economy consisted of sheep and goat pastoralism.
Ridges
source:
References
Mountains of Kyrgyzstan
Mountains of Tajikistan
Mountains of Uzbekistan
ურზაიბაში

ურზაიბაში — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2010 წლის მონაცემებით სოფელში ცხოვრობს 713 ადამიანი. რაიონულ ცენტრ ბუზდიაკიდან დაშორებულია 30 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 17 კმ-ით.
2002 წლის აღწერის მიხედვით მოსახლეობის უმრავლესობას თათრები შეადგენენ (60 %).
რესურსები ინტერნეტში
Совет муниципальных образований Республики Башкортостан.
სქოლიო
ბუზდიაკის რაიონის სოფლები
რიბაფრეჩა

რიბაფრეჩა — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 34,58 კმ². მოსახლეობა — 958 კაცი (2020 წ.).
იხილეთ აგრეთვე
ლა-რიოხის მუნიციპალიტეტები
რესურსები ინტერნეტში
რიბაფრეჩას მუნიციპალიტეტის ოფიციალური საიტი
სქოლიო
ლა-რიოხის მუნიციპალიტეტები
Kotayk (village)

Kotayk (village)
Kotayk, formerly known as Yelgovan, is a village in the Kotayk Province of Armenia.
See also
Kotayk Province
References
World Gazeteer: Armenia – World-Gazetteer.com
Populated places in Kotayk Province
თორნიკე ქათამაძე

თორნიკე ქათამაძე (დ. 30 იანვარი, 2000, ბათუმი) — ქართველი სპორტსმენი (თავისუფალი ჭიდაობა), ჭაბუკებს შორის საერთაშორისო ტურნირის გამარჯვებული (2015, თბილისი, საქართველო, 50 კგ), ჭაბუკებს შორის ევროპის ჩემპიონატის გამარჯვებული (2015, სუბოტიცა, სერბეთი, 50 კგ), ჭაბუკებს შორის საერთაშორისო ტურნირის გამარჯვებული (2015, მინსკი, ბელარუსი, 42 კგ).
ძირითადი შედეგები
რესურსები ინტერნეტში
თორნიკე ქათამაძე — ქართული სპორტი
დაბადებული 30 იანვარი
დაბადებული 2000
ბათუმში დაბადებულები
ქართველი მოჭიდავეები თავისუფალ სტილში
Tsiv-Gombori Range

Tsiv-Gombori Range
The Tsiv-Gombori or Gombori (გომბორი) is a mountain range in the Georgian section of Greater Caucasus mountains. It is located in the province of Kakheti, eastern Georgia, and stretches to the distance of 107 km, with the highest mountain being at 1,991 m above sea level.
The Gombori range serves as a watershed, separating the Alazani and Iori river valleys, thereby dividing Kakheti into two traditional regions: inner (Shida) and outer (Gare). The slopes of the range are traversed by several smaller river gorges. The Alazani passes through the mountain range affecting the overall climatic conditions in the region. Mariamjvari Strict Nature Reserve is located in the southern side of the range. Both northern and southern slopes are home to pine forests.
See also
Caucasus Mountains
Telavi
References
Mountain ranges of the Caucasus
Mountain ranges of Georgia (country)
Physiographic provinces
სან-მიგელ-დას-მატასი

სან-მიგელ-დას-მატასი — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 10 414 ადამიანს შეადგენდა. ფართობი 207.446 კმ²-ია. მოსახლეობის სიმჭიდროვე 50.2 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ზონგულდაქის პროვინცია

ზონგულდაქის პროვინცია – პროვინცია (ილი) ჩრდილო–დასავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი ზონგულდაქი.
გეოგრაფია
პროვინციას ესაზღვრება ბოლუს, ყარაბუქის, დუზჯესა და ბართინის პროვინციები, ხოლო ჩრდილოეთით შავი ზღვა.
მოსახლეობა
მოსახლეობა 558 ათ. ადამიანი (2007), უდიდესი ქალაქებია: ზონგულდაქი (104 ათ. ადამიანი, 2000), ქოზლუ, ქილიმლი.
იხილეთ აგრეთვე
თურქეთის რეგიონები
თურქეთის პროვინციები
თურქეთის რაიონები
რესურსები ინტერნეტში
Province of ZONGULDAK
სქოლიო
თურქეთის პროვინციები
ჩუღურეთის ხიდი

ჩუღურეთის ხიდი — ხიდი მტკვარზე, თბილისის ისტორიული უბნების კუკიისა და გარეთუბნის ზღვარზე, მშრალი ხიდის გაგრძელებაზე. აგებულია 1962 წელს. ჩაანაცვლა 1848-1853 წლებში აშენებული მიხეილის ხიდი. სხვადასხვა დროს ერქვა მიხეილის, კარლ მარქსის, ზაარბრიუკენის, ჩუღურეთის სახელი. 2022 წლის 4 ნოემბერს მიენიჭა ქართველი მწერლის გურამ დოჩანაშვილის სახელი.
ისტორია
XIX საუკუნის 40-იან წლებში ამ ადგილას მესანგრეები აშენებდნენ ხის ხიდს, რომელსაც რეგულარულად იტაცებდა ადიდებული მტკვარი. 40-იან წლებში მეფისნაცვლის მიხეილ ვორონცოვის დავალებით არქიტექტორმა ჯოვანი სკუდიერიმ შეადგინა ხიდის პროექტი. იგი ამავე დროს სამუშაოთა ხელმძრვანელიც იყო. ნაგებობა შედგებოდა ორი ცალკეული - დიდი (ხუთმალიანი) და პატარა (ერთმალიანი) ხიდისგან, რომლების კვეთდნენ მტკვრის ძირითად კალაპოტს და მის მარჯვენა შტოს, ორბელიანების (მადათოვის) კუნძულის ადგილას. 1851 დიდი ხიდის პროექტი გადაამუშავა ინჟინერმა ს. ბლიქსმა. მან ხის მალები აგურის კამარებით შეცვალა. მშენებლობას სათავეში ჩაუდგა ქართველთა შორის პირველი ინჟინერი ჰიდრავლიკოსი ვახტანგ მუხრანბატონი. ხუთმალიანი თაღოვანიხიდი გაიხსნა 153 და, ვორონცოვის პატივსაცემად ეწოდა მიხეილის სახელი. ამავე დროს ხიდის მიმდებარე მოედანზე 1867 დაიდგა მიხეილ ვორონცოვის ძეგლი. ხიდი იმდენად ვიწრო (მალების სიგრძე 19 მ, სიგანე 9,3 მ) იყო, რომ 1884 გადააკეთეს - ტროტუარები გაიტანეს ლითონების კონსოლებზე.
1962 ჩატარდა ხიდის საფუძვლიანი რეკონსტუქცია (არქიტექტორები: შოთა ყავლაშვილი, გივი მელქაძე; ინჟინერი გიორგი ქარცივაძე). მშენებლობისას შეინარჩუნეს ძველი ხიდის ბურჯები და ხუთმალიანი კონსტრუქცია. სავალი ნაწილი გაფართოვდა 25 მ-მდე, ტროტუარებისა 3-3 მ-მდე. თავსა და ბოლოში მოუშენეს არსებული მალის სიგრძის რკინაბეტონის თაღები. განაპირას მალის ქვეშ გადის მარცხენა სანაპირო. საბჭოთა პერიოდში კარლ მარქსის სახელს ატარებდა, შემდეგ თბილისთან დაძმობილებული ქალაქ ზაარბრიუკენის, 1994 წელს ჩუღურეთის, 2022 წელს კი გურამ დოჩანაშვილის სახელი ეწოდა.
იხილეთ აგრეთვე
მიხეილის ხიდი
ლიტერატურა
სარალიძე, ა., „თბილისის ხიდები“, გვ. 14-16, „ტფილისის ჰამქარი“, თბილისი, 2012
სქოლიო
თბილისის ხიდები
Məmişlər, Shusha

Məmişlər, Shusha
Məmişlər is a village in the Shusha District of Azerbaijan.
References
Populated places in Shusha District
გრან-ფურში

გრან-ფურში — მთა მონბლანის მასივში, შვეიცარია-საფრანგეთის საზღვარზე. აღმართულია სალინისა და ტურის მყინვარებს შორის. სიმაღლე 3 610 მეტრი.
რესურსები ინტერნეტში
Grande Fourche on Hikr
ალპები
შვეიცარიის მთები
საფრანგეთის მთები
იუსტონ სკვერი (მეტროსადგური)

იუსტონ სკვერი (მეტროსადგური)
იუსტონ სკვერი — ლონდონის მეტროპოლიტენის ერთ-ერთი სადგური, რომელიც იუსტონ როუდის და გოუერ სტრიტის კუთხეში მდებარეობს. ლონდონის საუნივერსიტეტო კოლეჯის ჩრდილოეთით (არ უნდა აგვერიოს იქვე ახლოს მდებარე იუსტონის მეტროსადგურში).
წრიული ხაზის სადგურები
მეტროპოლიტენის ხაზის სადგურები
ჰამერსმით-ენდ-სიტის ხაზის სადგურები
დუშკო პოპოვი

დუშკო პოპოვი
დუშან „დუშკო“ პოპოვი (დ. 10 ივლისი, 1912, ტიტელი, ავსტრო-უნგრეთი — გ. 18 აგვისტო, 1981, ოპიო, საფრანგეთი) — სერბი ჯაშუში. დიდი ხნის განმავლობაში იგი ასრულებდა ორმაგი აგენტის როლს. ცნობილი იყო კოდური სახელებით: „ტრიციკლი“, „დუშკო“, „ივანი“ და „მოწყდომა“. იგი მუშაობდა ბრიტანეთის უშიშროების სამსახურსა (MI5) და საიდუმლო ინფორმაციის სამსახურში (MI6). იგი საზოგადოებაში ცნობილი იყო როგორც ბიზნესმენი, მდიდარი პიროვნება. ჰყავდა 2 მეუღლე: ჟაკლინ ბლანკი (1946-1961) და ჯილ ჯონსონი (1962-გარდაცვალებამდე). მათთან შეეძინა 4 შვილი. მეორე მსოფლიო ომის პერიოდში იგი გერმანიამ გადაიპირა და პორტუგალიაში მზვერავად გააგზავნა, მას დაევალა ინფორმაციის მოპოვება, მაგრამ მან მუშაობა ბრიტანეთის უშიშროების სამსახურსა (MI5) და საიდუმლო ინფორმაციის სამსახურში (MI6) დაიწყო. მას მიღებული აქვს ბრიტანეთის იმპერიის ორდენი. გარდაიცვალა 1981 წლის 18 აგვისტოს 69 წლის ასაკში. იგი არის პროტოტიპი იან ფლემინგის „ჯეიმზ ბონდისა“, ფლემინგს იგი მეორე მსოფლიო ომის დროს შეხვდა.
რესურსები ინტერნეტში
ოფიციალური ვებ-გვერდი
ეროვნული არქივები
დაბადებული 1912
დაბადებული 10 ივლისი
გარდაცვლილი 1981
გარდაცვლილი 18 აგვისტო
მეორე მსოფლიო ომის შპიონაჟი
სერბი ჯაშუშები
სერბები მეორე მსოფლიო ომში
მეორე მსოფლიო ომი
ჯაშუში მამაკაცები